כריסטופר ויילדר
קורבנות > קורבנות מאומתים

| --- | --- |
 רוזריו "צ'ארי" תרזה גונסאלס בת העשרים הייתה דוגמנית אמריקאית-קובנית אשר עבדה כפרזנטורית עבור חברת תרופות במרוץ הגרנד פרי מיאמי. ויילדר והיא נפגשו לראשונה בקולג' הקהילתי מיאמי דייד (אנ') במיאמי, פלורידה, בו למדה באותה העת לתואר במדעי המחשב. ויילדר וגונסאלס התארסו במהרה והיו אמורים להתחתן, אולם היעלמותה הפתאומית ב-26 בפברואר 1984 עצרה את תוכניותיהם. היא נראתה בחיים בפעם האחרונה זמן קצר לאחר שעזבה את מסלול המרוצים של הגרנדפריקס, בסביבות השעה 13:00 בצהריים, כשהיא מלווה בגבר לבן-עור בשנות השלושים לחייו. רכבה הפרטי נמצא מאוחר יותר לא רחוק משם. גופתה לא אותרה מעולם, אך לטענת רשויות החוק קיימת סבירות ודאית כי ויילדר הוא זה שרצח אותה, וזה הרצח הראשון המיוחס לו בהיעדר כל ספק.  אליזבת אן קניון בת העשרים ושלוש הייתה דוגמנית מצליחה שהתפרסמה לאחר שהגיעה לגמר של תחרות מיס פלורידה (אנ'). ויילדר והיא ניהלו קשר זוגי במשך זמן קצר לפני שהציע לה להינשא לו, אך היא סירבה מפאת פער הגילאים שביניהם. קניון נראתה בחיים בפעם האחרונה ב-5 במרץ 1984 כשעזבה תחנת דלק סמוכה לקורל גייבלס. רכבה הנטוש נמצא כעבור שישה ימים בסביבת נמל התעופה הבין-לאומי מיאמי. גופתה לא אותרה מעולם.  תרזה אן פרגוסון בת העשרים ואחת נראתה בחיים בפעם האחרונה ב-18 במרץ 1984 כאשר יצאה מתוך מרכז קניות מקומי באי מריט (אנ'). לדברי רשויות החוק היא ככל הנראה נכנסה לרכבו של ויילדר אחרי שהשניים נפגשו בין אחת החנויות, בטרם פיתה אותה לבוא עמו באמצעות הצעה לדגמן עבורו. גופתה נמצאה זרוקה באדמת ביצה סמוכה להיינס סיטי (אנ') כשידיה ורגליה קשורות. הנתיחה שלאחר המוות קבעה כי הוכתה למוות בכל חלקי גופה.  לינדה גרובר בת התשע עשרה הייתה סטודנטית באוניברסיטה המדינית של פלורידה שעקבותיה נעלמו בפתאומיות ב-20 במאי 1984. ויילדר והיא נפגשו במרכז קניות בטלהסי שם הציע לה לדגמן עבורו, אולם כשסירבה עקב אחריה עד שהגיעה למגרש חנייה סמוך והתנפל עליה. תחילה הכה אותה בראשה בחוזקה עד שהתעלפה ואז קשר את ידיה ורגליה. לבסוף השליך אותה לתוך תא המטען של רכבו ונסע לבית מלון קרוב בו אנס אותה במשך זמן קצר ופתח במסכת עינויים בת מספר שעות, במהלכה קשר את ידיה ורגליה בשנית באמצעות כבל נחושת, עיוור אותה על ידי שפיכת דבק מגע על עיניה, ולבסוף חישמל אותה. גרובר החלה להיאבק בו בפתאומיות ואף הצליחה לברוח לחדר השירותים הסמוך בתוכו נעלה את עצמה וצרחה בחוזקה לעזרה, דבר שהבהיל את ויילדר אשר החליט להימלט מהמקום מבלי להרגה.:  טרי דיאן ולדן בת העשרים ושלוש הייתה אחות מבומונט, טקסס, שנעלמה ב-23 במרץ מאזור אוניברסיטת לאמאר (אנ'). יומיים לפני כן שוחחה עם אדם אלמוני במרכז קניות מקומי אשר הציע לה לדגמן עבורו. גופתה נמצאה ב-26 במרץ בתעלת מים כשהיא נושאת סימני התעללות קשים.  סוזן לוגאן בת העשרים, נעלמה בשעה שבילתה במרכז קניות באוקלהומה ב-25 במרץ. גופתה נמצאה למחרת היום בג'נקשן סיטי (אנ'), קנזס, בשמורת טבע מבודדת. היא נאנסה ונדקרה למוות.  שריל לין בונאוונטורה בת השמונה עשרה נעלמה ב-29 במרץ 1984 לאחר שויילדר והיא נפגשו במרכז קניון בקולורדו. עדי ראייה טענו כי ראו אותם מסתובבים יחדיו, ובונאוונטורה אף אמרה לחברתה כי תכננו לנסוע ללאס וגאס. גופתה נמצאה ב-3 במאי ביוטה כשהיא נושאת סימני דקירה. ממצאי החקירה קבעו כי נורתה למוות בראשה.  מישל קורפמן בת השבע עשרה נעלמה ב-1 באפריל 1984 מתחרות יופי שנערכה במרכז קניות בלאס וגאס לאחר שנראתה עוזבת את המקום בחברתו של ויילדר. גופתה נמצא ב-1 במאי אותה שנה ביער הלאומי אנג'לס (אנ') לאחר שנחנקה למוות..  טינה מארי ריזיקו בת השש עשרה נחטפה על ידי ויילדר ב-4 באפריל 1984 מתוך מרכז קניות בטורנס, לוס אנג'לס, לאחר שפיתה אותה להיכנס לרכבו כדי שיוכל לצלם אותה עבור מגזין דוגמנות. הוא עינה ואנס אותה במשך קרוב לשבועיים תוך כדי שנסעו ברחבי ארצות הברית, עד שלבסוף שחרר אותה ב-13 באפריל בבוסטון ורכש עבורה כרטיס טיסה חזרה לביתה בקליפורניה..  דואנט סו וילט בת השש עשרה נחטפה על ידי ויילדר ב-10 באפריל 1984 לאחר שנתקל בה בשעה ששוטט ברכבו באינדיאנה בחיפוש אחר קורבנות, כל זאת כשטינה ריזיקו, אותה חטף כשבוע לפני כן, יושבת לצדו. הוא התעלל בה ואנס אותה לאורך היומיים הבאים אך ב-12 באפריל הצליחה להימלט מידיו לאחר שסימם, דקר והשליך אותה למות באזור מיוער בניו יורק. היא הצליחה לחבוש את פצעיה ולהזעיק עזרה, והעדות שמסרה לבולשת הפדרלית תרמה רבות לזיהויו של ויילדר ולמצוד שהתנהל אחריו באותה העת..  בת' אליין דודג' בת השלושים ושלוש הייתה מורה ומנתחת מידע מפלפס (אנ'), ניו יורק, בה נתקל ויילדר ב-12 באפריל 1984 בשעה שנמלט מהמשטרה וחיפש אחר רכב שיוכל לגנוב. לאחר שהוציא אותה מתוך תא הנהג באיומי אקדח הורה לה לשכב על רצפת הרכב תחת המושבים האחוריים, ונסע למקום מיוער ומבודד בו הוציא אותה להורג באמצעות ירייה בודדת בראשה.